**ΕΚΘΕΣΗ ΠΕΠΡΑΓΜΕΝΩΝ**

**Οδηγίες συμπλήρωσης**

Βάσει του άρθρου 197 του Ν. 4512/2018 κάθε διαπιστευμένος διαμεσολαβητής υποχρεούται μέσα στο πρώτο δεκαπενθήμερο του μηνός Ιουλίου κάθε έτους να ενημερώνει για τα πεπραγμένα του αμέσως προηγούμενου χρονικού διαστήματος την Κεντρική Επιτροπή Διαμεσολάβησης, η οποία προβαίνει στον έλεγχο τους. Η ενημέρωση πραγματοποιείται αποκλειστικά μέσω ηλεκτρονικού ταχυδρομείου,  με την αποστολή ανωνυμοποιημένης έκθεσης πεπραγμένων, όπως αυτή διαμορφώνεται από την Κεντρική Επιτροπή Διαμεσολάβησης και αναρτάται στον ηλεκτρονικό ιστότοπο του Υπουργείου Δικαιοσύνης, Διαφάνειας και Ανθρωπίνων Δικαιωμάτων.

**Υπόδειγμα Έκθεσης Πεπραγμένων**

Το Υπόδειγμα προβλέπει μία γραμμή για κάθε διαμεσολάβηση, καθώς είναι σημαντικό να υπάρχουν ακριβή στοιχεία σχετικά με κάθε διαμεσολάβηση ξεχωριστά για την περαιτέρω επεξεργασία των δεδομένων της.

**Οδηγίες για τη συμπλήρωση του υποδείγματος:**

Συμπληρώστε το όνομα του διαμεσολαβητή στην επάνω αριστερή γωνία.

Χρησιμοποιήστε μία οριζόντια γραμμή για κάθε υπόθεση διαμεσολάβησης.

**«ΥΠΟΘΕΣΗ»**

Οι γραμμές που αριθμούνται από το 1 έως το 12 επιτρέπουν την αναφορά 12 υποθέσεων εντός μιας περιόδου, σε ένα φύλλο Excel.

Συμπληρώστε "1" στη Στήλη I εάν η υπόθεση διαμεσολάβησης ήταν ήδη "Εκκρεμής" στην αρχή της περιόδου αναφοράς. Εάν η υπόθεση εισήχθη στη διαδικασία διαμεσολάβησης κατά τη διάρκεια της περιόδου αναφοράς συμπληρώστε "1" στη Στήλη ΙΙ "Εισερχόμενη".

**«ΑΠΟΤΕΛΕΣΜΑ»**

Εάν η διαμεσολάβηση ολοκληρώθηκε με "Μερική Συμφωνία", συμπληρώστε "1" στη Στήλη III.

Εάν η διαμεσολάβηση ολοκληρώθηκε με "Πλήρη Συμφωνία", συμπληρώστε "1" στη Στήλη IV.

Η Στήλη V "Επιτυχής Συμφωνία" προσθέτει τις Στήλες III και IV, υπολογίζεται αυτόματα και δεν μπορεί να τροποποιηθεί.

Εάν η διαμεσολάβηση ολοκληρώθηκε χωρίς συμφωνία (‘’μη συμφωνία’’) συμπληρώστε "1" στη Στήλη VI.

Εάν η διαμεσολάβηση δεν είχε ακόμη ολοκληρωθεί, αλλά εξακολουθεί να διαρκεί και ως εκ τούτου είναι "εκκρεμής" στο τέλος της περιόδου αναφοράς, συμπληρώστε "1" στη Στήλη VII.

Η Στήλη VII για την "εκκρεμής κατά τη λήξη της περιόδου" προσθέτει τη Στήλη I και II και αφαιρεί τις Στήλες V και VI, υπολογίζεται αυτόματα και δεν μπορεί να τροποποιηθεί.

**«ΔΙΑΡΚΕΙΑ»**

Η "διάρκεια σε εβδομάδες" πρέπει να υπολογιστεί από την αρχή της διαδικασίας διαμεσολάβησης (συνήθως πρώτη συνεδρία διαμεσολάβησης) μέχρι το τέλος της διαδικασίας διαμεσολάβησης (συνήθως τελευταία συνεδρία διαμεσολάβησης) και να συμπληρωθεί στη Στήλη VII.

Για τη "συνεδρίες διαμεσολάβησης σε ώρες" όλες οι ώρες όλων των συνεδριών διαμεσολάβησης για την αντίστοιχη υπόθεση πρέπει να προστεθούν και να συμπληρωθούν στη Στήλη VIII.

**«ΑΝΤΙΚΕΙΜΕΝΟ ΔΙΑΦΟΡΑΣ»**

Όσον αφορά το αντικείμενο της διαφοράς, πρέπει να επιλεγεί ένα από τα παρακάτω πεδία:

Β2Β: επιχείρηση προς επιχείρηση, εμπορικά θέματα στη Στήλη X,

B2C: επιχείρηση προς καταναλωτή στη Στήλη XI,

Εργατικές διαφορές: διαφορές εργοδότη –εργαζομένων στη Στήλη XII,

Οικογενειακές διαφορές όπως διάσταση, διαζύγιο, επιμέλεια, δικαιώματα επίσκεψης ... στη Στήλη XIII και

άλλες αστικές διαφορές στη Στήλη XVIII.

**«ΕΙΔΟΣ ΔΙΑΦΟΡΑΣ»**

Όταν η διαμεσολάβηση είναι εγχώρια και τα μέρη είναι από την Ελλάδα, συμπληρώστε "1" στη Στήλη XIX "εγχώρια". Όταν πρόκειται για διεθνή διαμεσολάβηση, συμπληρώστε "1" στη στήλη XX "διασυνοριακή".

Στη γραμμή 24 τα νούμερα υπολογίζονται αυτόματα και δεν μπορεί να τροποποιηθούν.

Η γραμμή 27 δίνει τον μέσο όρο (Μέση) και η γραμμή 28 τη διάμεση τιμή για τη "διάρκεια σε εβδομάδες" αντίστοιχα "συνεδρία διαμεσολάβησης σε ώρες" στήλες VIII και IX.

Η γραμμή 29 δείχνει το ποσοστό επιτυχίας ως το ποσοστό των διαδικασιών διαμεσολάβησης που έληξε με μια "επιτυχημένη συμφωνία" του συνόλου των διαδικασιών διαμεσολάβησης που ολοκληρώθηκαν κατά την περίοδο αναφοράς.

ΣΗΜ. Οι υποθέσεις που έχουν αναλάβει οι Διαμεσολαβητές με την ιδιότητα του Συντονιστή της Ε.Γ.Δ.Ι.Χ. στο πλαίσιο του εξωδικαστικού μηχανισμού ρύθμισης οφειλών δεν συμπεριλαμβάνονται στην παρούσα Έκθεση Πεπραγμένων.